पेंशनर्स वेल्फेयर एसोसिएशन की मांगों को जल्द लागू करे सरकार
जालंधर | पंजाबगवर्नमेंट इंप्लाइज एंड पेंशनर्स वेल्फेयर एसोसिएशन ने नोटबंदी को पंजाब में असफल बताया है। उन्होंने कहा सरकार के इस फैसले ने पंजाब का कारोबार ठप कर दिया है। एसोसिएशन के प्रधान अमरीक सिंह गिल ने कहा कि पंजाब सरकार ने मुलाजिमों को धोखे में रखा है। उन्होंने पहले मुलाजिमों की तनख्वाह संबंधी पे कमीशन की रिपोर्ट आने का कारण बता, 15 फीसदी अंतरिम राहत लेने की सिफारिश की है। जबकि सच्चाई यह है कि उन्होंने सिर्फ 5 फीसदी की सिफारिश ही की है। उन्होंने कहा सरकार ने हमेशा मुलाजिमों की मांगों को नजरअंदाज किया है। चेयरमैन रमेश कुमार ने कहा कि सरकार मुलाजिमों को सिर्फ 2 फीसदी ही डीए दे रही है। गोपाल सिंह ने सरकार से 2004 में भर्ती हुए मुलाजिमों को उसी साल के डीए का 22 महीनों का बकाया देने, मेडिकल भत्ता दो हजार रुपये करने, मेडिकल कैशलेस स्कीम पहली जनवरी 2017 से लागू करने की मांग की। मौके पर रणजीत सिंह, ध्यान चंद डोगरा, हर केवल राम हीरो, कपिल देव, राम कृष्ण, चन्नण सिंह, अजीत सिंह, सुरेंद्र कुमार वर्मा, सुखदेव सिंह, अशोक कुमार, रोशन लाल मौजूद रहे।
hin_Deva hin_Deva